ศูนย์เรื่องราวร้องทุกข์ ได้รับการประสานผ่านระบบการจัดการเรื่องราวร้องทุกข์ สำนักงานปลัดสำนักนายกรัฐมนตรี ทำเนียบรัฐบาล รหัสเรื่อง นร02670003374

ขอให้แก้ไขปัญหาการจอดรถเข็นจำหน่ายอาหารกีดขวางช่องทางจราจร บริเวณซอย พุทธบูชา 7-7/1 เขตจอมทอง กรุงเทพมหานคร จุดสังเกต อยู่บริเวณริมถนนด้านหน้าร้านสะดวกซื้อ เซเว่น อีเลฟเว่น สาขาพุทธบูชา (ไม่ทราบรหัสสาขา) เนื่องจากผู้ร้องแจ้งว่า พบเห็นรถเข็นจอดจำหน่ายอยู่บริเวณดังกล่าว จำนวนประมาณ 3-4 คัน ในเวลาช่วงเช้า เวลาประมาณ 7.30 น. และช่วงเย็น เวลาประมาณ 17.00-18.00 น. จากกรณีดังกล่าว ส่งผลให้ประชาชนที่สัญจรผ่านบริเวณ ไม่ได้รับความสะดวกในการสัญจร เพราะรถเข็นจะบดบังวิสัยทัศน์ในการเลี้ยวรถของผู้สัญจร เวลาเข้าและออกจากซอย โดยเฉพาะเวลาเลี้ยวรถออกจากซอยจะมองไม่เห็นรถที่มาจากด้านขวา ซึ่งเป็นทางโค้ง และถนนดังกล่าว เป็นถนน 4 ช่องทางจราจร โดยจะมีฝั่งขาเข้าและฝั่งขาออก เมื่อมีรถเข็นจอดกีดขวาง ทำให้เสียช่องจราจรไป 1 ช่องทาง พบเห็นมาเป็นระยะเวลาประมาณ 4-5 ปีแล้ว เบื้องต้นเคยแจ้งเรื่องไปยังเทศกิจในพื้นที่ แต่ยังไม่มีการแก้ไขแต่อย่างใด จึงประสงค์ให้หน่วยงานที่เกี่ยวข้องดำเนินการตรวจสอบ และแก้ไขปัญหาการจอดรถเข็นกีดขวางช่องทางจราจรบริเวณดังกล่าว เพื่อบรรเทาความเดือดร้อนให้แก่ประชาชน 

//หมายเหตุ ปักหมุดที่สำนักงานเขตเพราะไม่สามารถปักละติจูด ลองติจูด ที่
ชัดเจนได้ กรุณาอ่านรายละเอียดสถานที่จากรายละเอียดการแจ้งเป็นหลัก
ศูนย์ฯ ประสานมาเพื่อตรวจสอบและดำเนินการ และโปรดพิจารณาให้ความคุ้มครองผู้ร้องและผู้เกี่ยวข้องอย่าให้ต้องรับภัย หรือความไม่ชอบธรรมอันเนื่องมาจากการร้องเรียน การเป็นพยาน หรือการให้ข้อมูลนั้น  #ศรท  #ศรท1111
#1555 #citydata